VENDIM
[bookmark: _GoBack]Nr. 71, datë 21.9.2018

PËR MIRATIMIN E RREGULLORES PËR ORGANIZIMIN DHE ZHVILLIMIN E SEANCËS DËGJIMORE ME PUBLIKUN NË PROCESIN E MIRATIMIT TË TARIFAVE

Në zbatim të nenit 14, germa “e” dhe “i”, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar, Komisioni Kombëtar Rregullator,

VENDOSI:

1. Të miratojë “Rregulloren për organizimin e seancës dëgjimore me publikun në procesin e miratimit të tarifave”, sipas tekstit bashkëlidhur këtij vendimi dhe pjesë e pandarë e tij.
2. Vendimi i Komisioni Kombëtar Rregullator nr. 37, datë 6.9.2017, “Për miratimin e udhëzuesit për organizimin e seancës dëgjimore me publikun në procesin e miratimit të tarifave”, shfuqizohet.
3. Ngarkohet Drejtoria Tekniko-Ekonomike dhe të gjitha shoqëritë e ujësjellës-kanalizimeve për ndjekjen dhe zbatimin e këtij vendimi.
Ky vendim hyn në fuqi menjëherë dhe publikohet në Fletoren Zyrtare.

KRYETARI
Ndriçim Shani

RREGULLORE 
PËR ORGANIZIMIN E SEANCËS DËGJIMORE ME PUBLIKUN NË PROCESIN E MIRATIMIT TË TARIFAVE
[bookmark: _Toc306627383]Tiranë, datë 21.9.2018

[bookmark: _Toc1623543]Neni 1
Objekti

 Kjo rregullore është miratuar nga Komisioni Kombëtar Rregullator dhe shërben për të përcaktuar procedurat që duhet të ndiqen nga operatorët për organizimin dhe zhvillimin e seancës dëgjimore me publikun, si pjesë e dokumentacionit të procesit për aplikim për ndryshim të tarifave të shërbimeve të ujësjellës-kanalizimeve. Hartimi i kësaj rregulloreje është bazuar në dispozitat ligjore të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe të largimit dhe përpunimit të ujërave të ndotura”, të ndryshuar dhe ligjit nr. 146/2014, “Për njoftimin dhe konsultimin publik”.

Neni 2
Fusha e zbatimit

Rregullorja është miratuar nga Komisioni me vendim nr. 71, në datën 21.9.2018, në bazë të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe të largimit dhe përpunimit të ujërave të ndotura”, të ndryshuar dhe është e detyrueshme të zbatohet nga të gjithë operatorët e ujësjellës-kanalizimeve. 
[bookmark: _Toc1623544][bookmark: _Toc292716552][bookmark: _Toc306627385]
Neni 3
Përkufizime

“Enti Rregullator i Ujit (ERRU)” është institucioni i pavarur që rregullon sektorin e furnizimit me ujë, të largimit dhe përpunimit të ujërave të ndotura në përputhje me ligjin nr. 8102 (i ndryshuar);
“Komisioni” është Komisioni Kombëtar Rregullator që udhëheq Entin Rregullator të Ujit që funksionon në bazë të ligjit nr. 8102 (i ndryshuar);
“Konsumatorë” janë të gjitha kategoritë e përfituesve familjarë, publikë dhe privatë (të tanishëm dhe në të ardhmen) të cilët përdorin shërbimet e furnizimit me ujë dhe/ose të  kanalizimeve;
“Shërbimet UK” është tërësia e shërbimeve të kryera nga operatorët te konsumatorët përmes sistemeve të furnizimit me ujë, si dhe sistemeve të grumbullimit, largimit dhe/ose trajtimit të ujërave të ndotura;
“Shoqëria UK” ose “Operator” është subjekti i licencuar nga ERRU që ushtron aktivitetet e shërbimit të furnizimit me ujë, grumbullimit, largimit e trajtimit të ujërave të ndotura dhe ofron një ose disa nga këto shërbime sipas kategorive të përcaktuara në licencë.

Neni 4
Qëllimi i Seancës Dëgjimore

4.1 Zhvillimi i seancave dëgjimore ka për qëllim sqarimin dhe përfshirjen e publikut në procesin e propozimit të tarifave të reja, rritjen e transparencës, besimit dhe bashkëpunimit të shoqërive UK me publikun, në përmbushje të misionit të saj në shërbim të publikut. 
4.2 Seanca Dëgjimore me publikun ka për qëllim informimin e publikut në lidhje me detyrimin dhe problematikën që hasin shoqëritë për të plotësuar standardet e cilësisë së shërbimeve ndaj konsumatorëve, njohjen me objektivat e shoqërisë për të ardhmen, nga ana tjetër dhe ndërgjegjësimin e tyre në lidhje me detyrimet që duhet të përmbushin konsumatorët (publiku) ndaj shoqërisë UK. 

Neni 5
Urdhri për zhvillimin e Seancës Dëgjimore

5.1 Seanca Dëgjimore zhvillohet mbështetur në urdhrin e administratorit të operatorit.
5.2 Urdhri sipas pikës 1 të këtij neni përcakton:
- Autoritetin dhe juridiksionin nën të cilin mbahet seanca e dëgjimit;
- Personin drejtues, si rregull është personi përgjegjës për çështjet ekonomike;
- Personat e tjerë të ngarkuar për mbarëvajtjen e seancës dëgjimore;
- Datën, orën dhe vendin e seancës dëgjimore;
- Çdo çështje tjetër të përshtatshme.

Neni 6
Organizimi i Seancës Dëgjimore

6.1 Operatorët UK duhet të organizojnë Seancë Dëgjimore me publikun përpara paraqitjes së propozimit për ndryshim tarife tek ERRU-ja. 
6.2	 Operatorët që në zonën e tyre të shërbimit mbulojnë më shumë se një bashki, duhet të organizojnë seancë dëgjimore me publikun të veçantë për secilën bashki të zonës së shërbimit.

Neni 7
Prezantimi për nivelin e ri tarifor

7.1	 Shoqëria përgatit një prezantim që justifikon propozimin për nivelin e ri tarifor që duhet paraqitur gjatë zhvillimit të seancës dëgjimore, sipas shtojcës nr. 1 bashkëlidhur dhe pjesë e pandarë e kësaj rregulloreje. 
7.2	 Për të garantuar nëse është respektuar formati i prezantimit dhe përmbajtja e saj, shoqëria duhet ta dërgojë atë paraprakisht për aprovim pranë ERRU-së, të paktën 15 ditë para datës së zhvillimit të Seancës Dëgjimore. 
7.3 	Prezantimi duhet të jetë i publikuar në faqen web të shoqërisë UK.
7.4 	Për publikun që nuk ka akses apo mundësi përdorimi të internetit, shoqëritë duhet të ofrojnë kopje të thjeshtuara të printuara të prezantimit pranë Njësive të Komunikimit me Klientët.

Neni 8
Njoftimet

8.1 Operatori njofton publikun për zhvillimin e seancës dëgjimore të paktën një javë përpara mbajtjes së saj nëpërmjet njoftimeve të shpallura:
- Në pikat e kujdesit të klientit dhe në të gjitha pikat e tjera të arkëtimit;
- Në ambientet e jashtme të njësisë vendore ku ofron shërbime operatori;
- Në faqen web të UK-së dhe të njësisë vendore ku ofron shërbime operatori;
- Në mediat vizive dhe të shkruara kombëtare dhe lokale.
8.2 Data e zhvillimit të Seancës Dëgjimore do të caktohet pasi të jetë aprovuar nga ERRU-ja prezantimi i Operatorit (me slides) për publikun mbi nivelin e ri tarifor të propozuar. 
Operatori, gjithashtu, jo më vonë se një javë nga data e planifikuar për zhvillimin e seancës njofton zyrtarisht secilën nga palët që ka shprehur interes për procesin, njësinë/njësitë vendore, përfaqësues të shoqatave për mbrojtjen e konsumatorëve dhe ERRU-së.
8.3 Njoftimi përmban informacion mbi datën, orën, vendin, qëllimin e zhvillimit të seancës dëgjimore, si dhe linkun në web të prezantimit të përgatitur në justifikim të tarifave të reja të propozuara. 


Neni 9
Procedurat e zhvillimit të seancave dëgjimore

9.1 Seanca Dëgjimore është e hapur për të gjithë banorët e njësisë vendore ku ofron shërbim operatori, përfaqësues të organizatave të mbrojtjes së konsumatorit apo të shoqërisë civile, medias, universitetit, strukturave komunitare, Komisioneve Këshillimore Qytetare etj.
9.2 Gjatë seancës dëgjimore duhet të jenë të pranishëm administratori i operatorit, përfaqësues të njësive vendore ku ofron shërbimin operatori në fjalë, përfaqësues të ERRU-së, si dhe të të tria kategorive të konsumatorëve.
9.3 Drejtuesit e seancës në konsultim edhe me përfaqësuesit pjesëmarrës të ERRU-së në seancën dëgjimore, mund të vendosin për shtyrjen e seancës dëgjimore për një datë tjetër, në përputhje me nenin 8, nëse e konsiderojnë të pamjaftueshëm numrin e pjesëmarrësve për zhvillimin e Seancës Dëgjimore me publikun.
9.4 Personi drejtues në fillim të Seancës Dëgjimore duhet t’u shpjegojë të gjitha palëve procedurën dhe rregullat e tjera të zhvillimit të Seancës Dëgjimore, si dhe çështjet që do të trajtohen gjatë zhvillimit të saj.
9.5 Prezantimi i propozimit për tarifa të reja behet nga personi drejtues i seancës vetëm ose së bashku me stafin kyç menaxhues të shoqërisë UK.
9.6 Seanca Dëgjimore regjistrohet në mënyrë audio ose audiovizive dhe kjo gjë u bëhet e ditur palëve në fillim të seancës. 

Neni 10
Rregulla të zhvillimit të Seancës Dëgjimore

10.1 Gjatë zhvillimit të Seancës Dëgjimore duhet të ruhet etika e komunikimit.
10.2 Personi drejtues i Seancës Dëgjimore do të sigurojë të drejtën e fjalës për secilën nga palët e pranishme në seancë që e kërkon një gjë të tillë.
10.3 Çdo person që merr pjesë ka të drejtë të dëgjojë, të mbajë shënime, e të bëjë pyetje sipas radhës së caktuar nga personi drejtues i seancës.
10.4 Ndalohet ndërprerja e fjalës së folësit dhe përdorimi i celularëve gjatë diskutimeve.
10.5 Nëse ndonjë nga personat pjesëmarrës konsiderohet se prish qetësinë dhe mbarëvajtjen e Seancës Dëgjimore, me urdhër të personit drejtues vendoset largimi i tij nga seanca.
10.6 Prezantimi i propozimit për tarifa të reja bëhet në mënyrë të thjeshtë dhe të kuptueshme për publikun, në veçanti përshkruhet gjendja e shërbimeve të furnizimit me ujë dhe kanalizimeve, objektivat e shoqërisë UK për vitet e ardhshme, si dhe nevoja për rritjen e tarifave të këtyre shërbimeve.
10.7 Më tej personi drejtues i Seancës Dëgjimore fton palët të shprehin komentet dhe pyetjet e ndryshme lidhur me aplikimin.
10.8 Stafi menaxhues i shoqërisë pjesëmarrës në Seancën Dëgjimore duhet të ketë parasysh që pyetjet dhe vërejtjet që vijnë nga publiku shpesh janë të formuluara në mënyra dhe forma që mund të jenë jashtë kontekstit dhe termave që përdoren në menaxhimin e shërbimeve të ujësjellës-kanalizimeve. Në këtë kuadër, për të shmangur konfliktualitetin dhe debatet jokonstruktive, duhet bërë kujdes që sqarimi për qytetarët të jetë sa më i thjeshtë dhe i kuptueshëm dhe brenda normave të etikës dhe profesionalizmit.
10.9 Palët gjatë Seancës Dëgjimore mund të paraqesin edhe komente me shkrim të cilat administrohen nga operatori. Këto komente diskutohen gjatë Seancës Dëgjimore.
10.10 Në përfundim të dëgjimit të të gjitha palëve dhe dhënies së përgjigjeve, personi drejtues deklaron mbylljen e seancës.
10.11 Nëse seanca kërkon një kohë më të gjatë nga ajo e planifikuar, personi drejtues në këshillim edhe me palët prezent, mund të vendosë vazhdimin e seancës në një ditë tjetër.

Neni 11
Kërkesa ndaj stafit pjesëmarrës në Seancën Dëgjimore

11.1 Stafi menaxhues i shoqërisë pjesëmarrës në Seancën Dëgjimore duhet të ketë informacionin e duhur në lidhje me cilësinë e shërbimeve në të gjithë rrjetin shpërndarës të ujësjellësit dhe të kanalizimeve. Në veçanti, për rrjetin shpërndarës të furnizimit me ujë, stafi duhet të zotërojë njohuritë dhe informacionet e duhura, mbi:
a) Presionin dhe kohëzgjatjen e furnizimit me ujë në të gjitha zonat dhe arsyet kur këto zona nuk mbulohen me presionin e duhur;
b) Gjendjen e aseteve në lidhje me vjetërsinë, nëndimensionimin e tyre etj.;
c) Arsyet e vlerës së ulët të normës së arkëtimit, nëse është e tillë, si dhe planet e veprimit të shoqërisë për rritjen e saj;
ç) Nevojat për investime, vlerat e tyre, prioritetet, si dhe mundësinë apo pamundësinë e sigurimit të këtyre fondeve;
d) Vlerën e ujit pa të ardhura dhe planet e veprimit për reduktimin e tij me anë të investimeve fizike, programit për eliminimin e lidhjeve ilegale, by-pass, shpërdorimeve etj.

Neni 12
Transkriptimet

12.1 Çdo deklaratë e bërë gjatë Seancës Dëgjimore transkriptohet (zbardhet) në një raport të saktë, pa hequr asgjë, përveç kur personi drejtues urdhëron me shkrim heqjen nga regjistrimet të deklaratave fyese.
12.2 Pas mbylljes së regjistrimit, ndryshimet në transkriptim nuk lejohen, përveç rasteve të parashikuara në pikën 3 të këtij neni.
12.3 Çdo korrigjim në transkriptimin e një seance dëgjimi mund të bëhet, vetëm nëse personi drejtues vendos se korrigjimi përputhet me regjistrimin audio ose audioviziv në seancën dëgjimore.

Neni 13
Dokumentacioni

13.1 I gjithë dokumentacioni i Seancës Dëgjimore, si urdhri për organizimin e seancës, prezantimi i informacioni i paraqitur gjatë seancës, regjistrimi audio ose audioviziv, procesverbali, komentet me shkrim etj., administrohen në dosjen e Seancës Dëgjimore.
13.2 Dosja ruhet sipas normave tekniko-profesionale dhe metodologjike të shërbimit arkivor në Republikën e Shqipërisë dhe është e hapur për inspektim publik.

Neni 14
Raportimi

14.1 Personi drejtues, brenda 5 ditëve pune nga përfundimi i Seancës Dëgjimore përgatit një raport me shkrim lidhur me komentet e marra gjatë seancës, konkluzionet e seancës, rekomandimet e mundshme etj. dhe ia paraqet administratorit të operatorit.
14.2 Një kopje e këtij raporti dhe prezantimi i nivelit të ri tarifor sipas modelit në aneksin nr. 1 i dërgohet ERRU-së bashku me gjithë dokumentacionin për aplikim për ndryshimin e tarifave. 

Neni 15
Shfuqizime

Udhëzuesi “Për organizimin e Seancës Dëgjimore me publikun në procesin e miratimit të tarifave”, miratuar nga Komisioni Kombëtar Rregullator me vendimin nr. 37, datë 6.9.2017, shfuqizohet. 

Neni 16
Hyrja në fuqi

Kjo rregullore hyn në fuqi menjëherë.


SHTOJCA NR. 1

SLIDE 1

Të dhëna të përgjithshme për shoqërinë
	Bashkia _________
	Popullsia në juridiksion
	Popullsia e shërbyer
	Popullsia e shërbyer (në %)

	Njësia administrative 
	
	
	%

	Njësia administrative 
	
	
	%

	Njësia administrative 
	
	
	%

	TOTALI 
	
	
	%

	UK __________________
	
	
	%

	Numri i kontratave familjare
	
	
	

	Numri i kontratave të institucioneve
	
	
	

	Numri i kontratave private
	
	
	

	TOTALI
	
	
	

	Numri i punonjësve
	
	
	


SLIDE 2

Tarifat aktuale dhe të propozuara nga shoqëria
	KATEGORITË E KONSUMATORËVE
	TARIFAT AKTUALE
	TARIFAT E PROPOZUARA
	NDRYSHIMI

	
	Zona urbane
	Zona rurale
	Zona urbane
	Zona rurale
	Zona urbane
	Zona rurale

	A. Tarifë me matës për furnizimin me ujë
	lek/m3
	lek/m3
	lek/m3
	lek/m3
	lek/m3
	lek/m3

	1. Konsumatorë familjarë
	
	
	
	
	
	

	2. Konsumatorë publikë
	
	
	
	
	
	

	3. Konsumatorë privatë
	
	
	
	
	
	

	B. Tarifë për KUN
	lek/m3
	lek/m3
	lek/m3
	lek/m3
	lek/m3
	lek/m3

	1. Konsumatorë familjarë
	
	
	
	
	
	

	2. Konsumatorë publikë
	
	
	
	
	
	

	3. Konsumatorë privatë
	
	
	
	
	
	

	C. Tarifë fikse
	lek/m3
	lek/m3
	lek/m3
	lek/m3
	lek/m3
	lek/m3

	1. Konsumatorë familjarë
	
	
	
	
	 
	 

	2. Konsumatorë publikë
	
	
	
	
	 
	 

	3. Konsumatorë privatë
	
	
	
	
	 
	 



SLIDE 3

Përshkrim i shkurtër i sistemeve të furnizimit me ujë dhe të largimit të ujërave të ndotura (kusht është burimi, sa litra/sek. prodhohen, stacionet e pompimit, linja e jashtme, depot dhe rrjeti shpërndarës, si dhe pothuajse e njëjta gjë edhe për KUN-në) 

Gjendja e aseteve sipas moshës
	Asetet
	Mosha

	
	<25-vjeçare
	25–50-vjeçare
	>50-vjeçare

	
	Ndaj totalit
(në %)
	(në km)
	Ndaj totalit
(në %)
	(në km)
	Ndaj totalit
(në %)
	(në km)

	Tubacione
	
	
	
	
	
	

	Ndërtesa
	
	
	
	
	
	

	Stacione pompimi, Puse
	
	
	
	
	
	

	Makineri, pajisje
	
	
	
	
	
	



SLIDE 4

Treguesit kryesorë të performancës së shoqërisë
	Nr.
	Treguesit
	Njësia e matjes
	Viti paraardhës

	1
	Mbulimi i kostove direkte të O&M
	%
	

	2
	Mbulimi i kostove totale
	%
	

	3
	Uji pa të ardhura
	%
	

	4
	Mbulimi me ujë
	%
	

	5
	Mbulimi me KUN
	%
	

	6
	Niveli i matjes
	%
	

	7
	Norma e arkëtimit
	%
	

	8
	Orët e furnizimit me ujë
	orë/ditë
	

	9
	Prodhimi i ujit
	litra/ditë/banor
	



Analizë e shkurtër secilit tregues të performancës


SLIDE 5

Bilanci i ujit për vitin _______
	Nr. 
	Zëri
	Njësia
	Viti paraardhës

	1
	Volumi i ujit prodhuar në total
	m3
	

	2
	Konsumi i ujit të faturuar me matje
	m3
	

	3
	Konsum i ujit të faturuar aforfe
	m3
	

	4
	Faturimi total (2+3)
	m3
	

	5
	Humbjet e ujit nga lidhjet e paligjshme
	m3
	

	6
	Humbjet nga nënfaturimi
	m3

	

	7
	Humbje administrative (5+6)
	m3
	

	8
	Humbjet e ujit nga rrjedhjet në linjat e transmetimit, depot
	m3
	

	9
	Humbjet e ujit për shkak të rrjedhjeve në rrjetin e shpërndarjes
	m3
	

	10
	Humbjet e ujit nga riparimet në tubacionet e ujësjellësit
	m3
	

	11
	Humbje fizike (8+9+10)
	m3
	

	12
	Humbje totale (7+11)
	m3
	

	13
	Uji pa të ardhura (12:1)
	%
	



SLIDE 6
Kostot për vitet ________  –  _______
	Nr. 
	Zërat e kostove
	Viti paraardhës
	Viti pasardhës
(të parashikuara)

	1
	Shpenzime materiale të konsumuara, tuba, aksesorë, kimikate etj.
	
	

	2
	Shpenzime energjie elektrike
	
	

	3
	Shërbime administrative telefona, naftë, udhëtime, dieta, shërbime postare, bankare etj.
	
	

	4
	Shërbime me të tretët
	
	

	5
	Tatime dhe taksa
	
	

	6
	Shpenzime për personelin, pagat, sigurimet shoqërore
	
	

	7
	Shpenzime të jashtëzakonshme të tjera
	
	

	8
	Totali i kostove O&M
	
	

	9
	Amortizim
	
	

	10
	Interesa të kredive
	
	

	11
	KOSTOJA TOTALE
	
	



SLIDE 7
Të ardhurat për vitet _______ – __________
	
	Emërtimi
	Njësia
	Viti
(paraardhës)
	Viti pasardhës
(të parashikuara)

	
	Nga shërbimi i furnizimit me ujë
	000/lek
	
	

	
	Nga shërbimi me KUN
	000/lek
	
	

	
	Nga tarifa fikse e shërbimit
	000/lek
	
	

	
	Të ardhurat nga faturimi UK
	000/lek
	
	

	
	Të ardhura të tjera lidhje rilidhje etj.
	000/lek
	
	

	
	TOTALI
	 
	
	




SLIDE 8

Objektivat për përmirësimin e treguesve të performancës së shoqërisë
	Nr.
	Treguesit
	Njësia e matjes
	Viti paraardhës
	Objektivat
Viti pasardhës

	1
	Mbulimi i kostove direkte të O&M
	%
	
	

	2
	Mbulimi i kostove totale
	%
	
	

	3
	Uji pa të ardhura
	%
	
	

	4
	Mbulimi me ujë
	%
	
	

	5
	Mbulimi me KUN
	%
	
	

	6
	Niveli i matjes
	%
	
	

	7
	Norma e arkëtimit
	%
	
	

	8
	Orët e furnizimit me ujë
	orë/ditë
	
	

	9
	Prodhimi i ujit
	litra/ditë/banor
	
	



Argumentim i shkurtër për arritjen e objektivave

SLIDE 9
Fatura mujore për klientët familjarë 
	Shërbimi i FU-së dhe KUN-së
	Njësia
	Fatura aktuale
	Fatura e propozuar

	
	
	Zona urbane
	Zona rurale
(pa KUN)
	Zona urbane
	Zona rurale (pa KUN)

	Konsumatori familjar
(me matës)
	lek
	
	
	
	



Vlera e faturës së propozuar ndaj faturës aktuale rritet me _______ lek/muaj për zonën urbane dhe ______ lek/muaj për zonën rurale.

* Pjesë e këtij slide duhet të jetë edhe një model fature tip që aplikohet për klientët familjarë.

